
			BESTELAKO XEDAPENAK

			LAN ETA ENPLEGU SAILA

			5759

			EBAZPENA, 2023ko azaroaren 28koa, Lan eta Gizarte Segurantzako sailburuordearena, zeinaren bidez ebazten eta argitaratzen baitira agindu honen bidez iragarritako bekak: Agindua, 2023ko irailaren 27koa, Jaurlaritzako bigarren lehendakariorde eta Lan eta Enpleguko sailburuarena, zeinaren bidez bekak deitzen eta arautzen baitira Laneko eta Gizarte Segurantzako Ikuskatzaileen kidegora eta Laneko Segurtasun eta Osasuneko eskalako Lan Ikuskatzaileordeen kidegora sartzeko prestatzeko 2023rako, 2024rako eta 2025erako.

			Jaurlaritzako bigarren lehendakariorde eta Lan eta Enpleguko sailburuaren 2023ko irailaren 27ko Aginduaren arabera, zeinaren bidez bekak deitzen eta arautzen baitira Laneko eta Gizarte Segurantzako Ikuskatzaileen kidegora eta Laneko Segurtasun eta Osasuneko eskalako Lan Ikuskatzaileordeen kidegora sartzeko prestatzeko 2023rako, 2024rako eta 2025erako, eta aipatutako aginduan izendatutako kideek osatzen duten hautaketa-batzordearen proposamenez (2023ko azaroaren 27an bildu zen),

			EBAZTEN DUT:

			Lehenengoa.– I. eranskinean argitaratzea 2023ko irailaren 27ko Aginduan araututako deialdian aurkeztutakoen zerrenda, kidegoen eta lurralde historikoen arabera ordenatuta, agindu horren 11.3 artikuluan xedatutakoa aplikatuz, eta baremoaren apartatuetan lortutako puntuazioa.

			Bigarrena.– Laneko eta Gizarte Segurantzako Ikuskatzaileen kidegora eta Laneko Segurtasun eta Osasuneko eskalako Lan Ikuskatzaileordeen kidegora sartzeko prestatzeko 2023rako, 2024rako eta 2025erako deialdi-aginduan araututako laguntzak esleitzea; laguntzen onuradunak II. eranskinean zehazten dira. Halaber, II. eranskin horretan argitaratzen dira emandako beka horien ordezkoak, deialdiaren 11. artikuluan xedatutakoa aplikatzeko.

			Hirugarrena.– Prozeduratik kanpo utzitakoak eta horretarako arrazoiak argitaratzea III. eranskinean.

			Ebazpen honen aurka, gora jotzeko errekurtsoa jarri ahal izango zaio Jaurlaritzako bigarren lehendakariorde eta Lan eta Enpleguko sailburuari, hilabeteko epean, ebazpena jakinarazi eta biharamunetik aurrera.

			Vitoria-Gasteiz, 2023ko azaroaren 28a.

			Laneko eta Gizarte Segurantzako sailburuordea,

			MARÍA ELENA PÉREZ BARREDO.

